Erfurdi käimlakatastroof
Erfurdi käimlakatastroof juhtus 1184. aastal Erfurdi Petersbergi tsitadellis, kus toonane Saksamaa kuningas, hilisem Saksa-Rooma keiser Heinrich VI pidas läbirääkimisi vaenupooltega Mainzi peapiiskopi Konrad von Wisselbachi ja Tüüringi maakrahvi Ludwig III vahel. Kohaletulnud aadlike raskuse all vajus hoone kolmanda korruse puitpõrand läbi ning inimesed kukkusid esimese korruse põranda all olnud käimla lampkasti, kus neist ligi 60 uppus väljaheidetes või suri varingu käigus saadud traumade tõttu.